Public procurement notice: Prior Information Notice Without Call For Competition
Published: 2020-03-17
Buyer: Sundhedsdatastyrelsen
Country: DK
Contract type: Services
CPV classification: 48000000 | 48100000 | 72000000 | 72200000 | 72230000: Custom software development services

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Sundhedsdatastyrelsen (SDS) planlægger i 2020 at gennemføre et EU-udbud vedr. anskaffelse af et IT-system til NPU terminologien (Labterm2).
Nærværende forhånds meddelelse har til formål at gøre potentielle tilbudsgivere opmærksomme på det kommende udbud. SDS ønsker at skabe åbenhed omkring udbudsmaterialet og som led i at forberede udbuddet bedst muligt samt for at sikre at materialet er konformt med markedets generelle forventninger og muligheder ønsker SDS at gennemfører en teknisk dialog med markedet (markedsundersøgelse). Gennemførelsen af dialogen forgår gennem afholdelse af en skriftlige høring. SDS opfordrer derfor potentielle leverandører og andre interesserede markedsaktører til at afgive skriftligt høringssvar på baggrund af SDS’s høringsmateriale. Høringsmaterialet er tilgængeligt via EU-Supply.
NPU-terminologien er en international, engelsksproget terminologi. Den er beregnet til identifikation af undersøgelsesresultater inden for det kliniske laboratorieområde. Terminologien er primært udviklet til journalbrug, sekundært til kvalitetssikring, forskning og statistik på nationalt plan i Danmark, Sverige og Norge. Den danner grundlag for struktureret elektronisk kommunikation af laboratoriedata på tværs af organisationer og landegrænser. SDS er ansvarlig for den løbende vedligeholdelse og publikation af både den internationale NPU-terminologi og dens danske oversættelse. Det hidtidige arbejde med terminologien er udført ved hjælp af et til formålet udviklet it-værktøj, som aktuelt eksisterer på en forældet platform med modelmæssige mangler, og hvor funktionaliteten ikke kan stilles til rådighed for andre end SDS’s medarbejdere.
Det efterspurgte IT-system kan overordnet beskrives som et værktøj til løbende redigering og publikation af international NPU. Systemet skal desuden understøtte løbende redigering og publikation af danske NPU-derivater samt af andre nationale NPU-derivater.
Indkøbet omfatter levering af et IT-system til NPU terminologien (Labterm2) i form af en webapplikation til drift, inklusive al nødvendig dokumentation for at SDS kan opretholde den daglige drift af terminologien, herunder vedligeholde, videreudvikle og publicere international og dansk NPU-terminologi. Herudover indgår vedligehold, support, videreudvikling samt drift af systemet i anskaffelen.
IT-systemet skal desuden kunne understøtte, at andre nationale release-teams anvender værktøjet på lige fod med det danske release-team.
SDS ser 2 muligheder for IT-systemer. Et standard system som evt. tilpasses Sundhedsdatastyrelsens behov således at det opfylder de af SDS stillede krav, eller et specialudviklet system jf. SDS's stillede krav.
Det offentliggjorte materiale er ikke komplet og foreligger ikke i endelig form. Det er alene et udkast, og materialet kan således blive tilpasset.
Hvis de skriftlige høringssvar giver anledning hertil, forbeholder SDS sig ret til at invitere potentielle, relevante leverandører til efterfølgende individuelle møder. Der vil blive taget referat til brug for projektgruppens videre arbejde. Eventuel ny information med relation til det kommende udbud vil blive offentliggjort, således at alle potentielle leverandører får adgang til samme information
Deltagelse i teknisk dialog, uanset omfang, er ikke en forudsætning for deltagelse i udbuddet og giver ikke en forbedret stilling i forhold til øvrige potentielle leverandører. Det understreges i den forbindelse, at evt. møder, som udgangspunkt ikke vil være en service overfor markedsaktørerne, men en mulighed for at SDS kan blive klogere på markedet.
SDS forventer at kontrakten indeholder anskaffelse, udvikling, transition, implementering samt efterfølgende support, vedligehold og drift af IT-systemet, samt en option på videreudvikling.
Den estimerede kontraktværdi forventes at være 8 000 000 - 12 000 000 DKK dækkende anskaffelsen og efterfølgende support, vedligehold og drift i op til 8 år.
Udbuddet forventes gennemført som udbud med forhandling og udbudsmaterialet forventes offentliggjort i maj 2020. Frist for ansøgning om prækvalifikation forventes at være i juni 2020, frist for afgivelse af indledende tilbud forventes at være i september 2020, og kontraktopstart forventes i november 2020. Ved planlægning af afleveringfrister vil der blive taget hensyn til helligdage, sommerferie og efterårsferie.
Oplysninger i denne meddelelse er baseret på den forventede tilrettelæggelse af udbuddet. Der kan ske ændringer i de angivne oplysninger, f.eks. i forhold til offentliggørelse, procedure og omfang/volumen mv. inden udbuddet offentliggøres.